stanford-oval/wikipedia huggingface dataset:
אדון האוקיינוס

| --- | --- |

אדון האוקיינוס, כפי שהופיע על עטיפת החוברת Ocean Master: Year of the Villain #1 מפברואר 2020, אמנות מאת פרנצ'סקו מטינה.
 סוג:  נבל-על
 הוצאה לאור:  DC קומיקס
 הופעה ראשונה:  תור הכסף של הקומיקס: Aquaman #29 (אוקטובר 1966) לאחר פלאשפוינט: Aquaman Vol.7 #0 (נובמבר 2012)
 יוצרים:  בוב הייני, ניק קרדי
 גילום הדמות:  פטריק וילסון, "אקוומן"
 מידע
 שם אמיתי:  אורם מריוס
 כינויים:  המלך אורם
 סטטוס:  פעיל
 גזע:  אטלנטי
 מין:  זכר
 מקצוע:  שודד ים, רוצח
 נטייה:  רע
 כוחות:  פיזיולוגיה אטלנטית המקנה לו כוחות, מהירות וסיבולת על-אנושיים, יכולת לשרוד בסביבה תת-ימית, שליטת טלפתית על חיי הים.
 חבר בקבוצה:  משפחת המלוכה האטלנטית
 חבר לשעבר בקבוצה:  כנופיית אי-צדק, ליגת אי-צדק, החברה הסודית של נבלי-העל (תור הכסף)
 אזרחות:  אטלנטיס 
 דמויות קשורות
 משפחה:  אורווקס מריוס (אב, מת), אטלנה (אם), ארתור קורי (אח למחצה), טולה (אחות למחצה), אנדרינה קורי (אחיינית), אטלן, אורין, אריון, אוביין (אבות קדמונים, מתים), קלקולהא, מג'יסטרה (אימהות קדמוניות)
 אויבים:  אקווהמן 
 
אדון האוקיינוס (באנגלית: Ocean Master) הוא דמות בדיונית של נבל-על, המופיעה בחוברות הקומיקס אקוומן של חברת DC קומיקס. דמותו הופיעה לראשונה בתור הכסף של הקומיקס בחוברת Aquaman #29 מאוקטובר 1966, ונוצרה על ידי הכותב בוב הייני והמאייר ניק קרדי. אדון האוקיינוס הוא אויבו המושבע של אקוומן, אחיו למחצה, וכן יריבם של קבוצת ליגת הצדק - קבוצה שאחיו היה החבר המייסד שלה.
אדון האוקיינוס הוא האלטר אגו של אורם מריוס, אחיו למחצה של ארתור קורי, גיבור-העל שידוע בכינויו אקוומן. בהמשכיות שלפני המשבר בעולמות האינסופיים, אורם היה בנו האנושי של טום קורי (אביו של ארתור) ושל אישה בשם מרי או'סוליבן. הוא גדל בצילו של אחיו הגיבור ונטר לו טינה שלא היו לו כוחות על-אנושיים כמוהו. בשלב מסוים הוא התדרדר לחיי פשע וסבל מאמנזיה שגרמה לו לשכוח את עברו. מספר שנים לאחר מכן, הוא צץ מחדש תחת הכינוי "אדון האוקיינוס" כפיראט בעל אמצעים טכנולוגיים שתקף ספינות והמשיך ליצור אסונות טבע כדי להחזיק את ממשלות העולם תחת כופר. אקוומן ואקוולאד נלכדו על ידו אך הצליחו להימלט, לא לפני שאקוומן הבין ששוביו הוא אחיו למחצה. בהופעותיו המאוחרות יותר, אדון האוקיינוס האמין שאקוומן מפחד ממנו והחליט להפיל אותו מכס המלוכה והחליפו כמלך אטלנטיס. אולם, הוא לא היה יכול לשרוד מתחת לפני הים ולכן יצר לעצמו חליפה מיוחדת וקסדה שתאפשר לו לנשום מתחת למים.
דמותו של אדון האוקיינוס זכתה למספר עיבודים למדיות אחרות. הוא הופיע בסדרות האנימציה "ליגת הצדק", "ליגת הצדק - הדור הבא" ו"באטמן: האמיצים והנועזים" וסרטי האנימציה "ליגת הצדק: פרדוקס פלאשפוינט" ו"ליגת הצדק: כס אטלנטיס". הדמות הופיעה בהופעת הבכורה הקולנועית שלה בסרט היקום הקולנועי של DC "אקוומן" בגילומו של השחקן פטריק וילסון.
רשות הפטנטים

| --- | --- |

 מידע כללי
 תחום שיפוט:  ישראל ישראל
 משרד אחראי:  משרד המשפטים
 ראש:  מרדכי שורק
 https://www.gov.il/he/departments/ilpo/
 
לובי רשות הפטנטים בגן הטכנולוגי
רשות הפטנטים היא רשות ממשלתית ישראלית שאמונה על הגנה משפטית על קניין רוחני ותעשייתי בישראל באמצעות רישום פטנטים, מדגמים, סימני מסחר וכינויי מקור.
מתן הזכות מותנה בבחינה של הבקשה לרישום, כדי לוודא שהבקשה עומדת בדרישות הדין הישראלי, ואינה פוגעת בזכויות החוקיות של אחרים.
מאז שנת 2009 ממוקמת רשות הפטנטים בגן הטכנולוגי מלחה בירושלים.
הדינים העיקריים שרשות הפטנטים פועלת לפיהם הם: חוק הפטנטים, תשכ"ז-1967 ותקנות שהותקנו מכוחו, פקודת הפטנטים והמדגמים 1924, פקודת סימני מסחר [נוסח חדש], תשל"ב-1972 ולתקנות סימני המסחר, 1940, חוק העיצובים, תשע"ז-2017, חוזרי רשם הפטנטים והחלטות הרשם ופסקי דין בתחום הקניין הרוחני בישראל.
פעילות הרשות

רשות הפטנטים מורכבת מ-5 מחלקות עיקריות:
מחלקת מזכירות - בה מטופלים כל הנושאים של בקשות חדשות לפטנט, סימן מסחר ועיצוב שמוגשות לרשות תוך הגשה מקוונת, מתן הודעות והתרעות על פתיחה וסגירה של בקשות, תשלומים ואישורים שונים, והבחינה הפורמלית. למזכירות מגיעות בקשות לפטנט ממבקשים ישראליים ובקשות בינלאומיות בשלב לאומי של מבקשים מכל העולם.
מחלקת הפטנטים - בה בוחנים כלל בקשות לפטנט בחינה מהותית, הן המגיעות דרך מחלקת PCT והן דרך המזכירות.
מחלקת סימני מסחר - בה בוחנים בקשות לסימן מסחר בחינה מהותית.
מחלקת העיצובים - בה בוחנים בקשות לעיצוב בחינה מהותית. בנוסף לטיפול בבקשות ישראליות, הרשות מטפלת בבקשות בינלאומיות לרישום סימני מסחר תחת פרוטוקול מדריד.
מחלקת PCT - המחלקה מקבלת ומטפלת בבקשות פטנט בינלאומיות המוגשות אליה תוך הגשה מקוונת, שולחת דו"חות בחינה למבקשים ולארגון העולמי לקניין רוחני (WIPO). בספטמבר 2009, הארגון העולמי לקניין רוחני (WIPO) קיבל את ישראל כמרכז חיפוש ובחינה בינלאומי. החל מיוני 2012,  רשות הפטנטים בישראל פועלת כרשות חיפוש ובחינה בינלאומית מקדימה עבור בקשות (PCT (Patent Cooperation Treaty, ולשם כך הוקם בה  מרכז בחינה וחיפוש בינלאומי .
מחלקה משפטית - המחלקה מהווה חלק מלשכת הרשם וכוללת את הרשם, סגנו, הפוסקים בקניין רוחני, העוזרים המשפטיים ומזכירות בית הדין. המחלקה מספקת מענה לתפקיד הרשם כיועץ משרדי הממשלה לענייני קניין רוחני, מהווה רפרנט למחלקת ייעוץ וחקיקה של משרד המשפטים בכל הנוגע לחוק ותקנות הפטנטים, המדגמים וסימני המסחר, וכן מפעילה את בית הדין של הרשם, בו דנים הרשם, סגנו והפוסקים בקניין רוחני בתיקי התנגדות, בקשות לביטול, ובקשות אחרות העוסקות ברישום, פטנטים מדגמים וסימני מסחר.
הנהלה - המורכבת מלשכת הרשם, ואמרכלות, אחראית על כלל הנושאים של משאבי אנוש.
ברשות מתקיימים ערעורים על החלטות בוחנים, התנגדויות לרישום ובקשות לביטול זכויות. הרשות מפרסמת מדי חודש את יומן הפטנטים והמדגמים ואת יומן סימני המסחר.
פעילות הרשות > בית הדין של הרשות

במסגרת תפקידי רשות הפטנטים מתנהלת בה ערכאה שיפוטית שלה הסמכות להכריע במחלוקות הנוגעות לרישום פטנטים, מדגמים וסימני מסחר. רשם הפטנטים הוא בעל סמכויות שיפוטיות המקבילות לאלו של שופט מחוזי, והוא מנהל משפטים ודן במחלוקות השונות הנוגעות לרישום קניין רוחני.
בהתאם לחוקי הקניין הרוחני, מוענקות הסמכויות השיפוטיות גם לסגן רשם הפטנטים, ולפוסק בקניין רוחני.
ההליכים העיקריים המתבררים בבית הדין של רשות הפטנטים נחלקים לשני סוגים - התנגדויות ובקשות ביטול. התנגדות היא הליך שמתקיים לפני שניתן פטנט או נרשם סימן מסחר, ואילו בקשה לביטול היא הליך שמתקיים כנגד פטנט או סימן מסחר רשומים.
פעילות הרשות > הגשת בקשות

כחלק ממגמה לשיפור השירות לאזרח, ניהול הרשות שונה למודל עצמאי שנקרא סוכנות ביצוע. הרשות הייתה הגוף הציבורי הראשון בישראל שמנוהל כסוכנות ביצוע. היום הגשת בקשת פטנט נעשית באופן אלקטרוני באתר מקוון הדורש הזדהות באמצעות כרטיס חכם. את אגרות ההגשה ניתן לשלם דרך חשבון הפקדות.
בדרך כלל בעל ההמצאה מתקשר עם רשות הפטנטים דרך משרד עורכי הפטנטים, ועורך פטנטים מגיש עבורו את כל החומר הנדרש ברשות. מבקש כזה נקרא מבקש מיוצג. מבקש לא מיוצג - מבקש שאין לו עורך פטנטים שעוזר לו - יכול להיעזר בנוהל מיחד שפותח עבורו (ראו בקישורים חיצוניים).
פעילות הרשות > פרס לעבודה סטודנטיאלית מצטיינת בתחום הפטנטים

מאז שנת 2008 מעניקה רשות הפטנטים פרס לעבודה סטודנטיאלית מצטיינת בתחום הפטנטים, המדגמים וסימני המסחר. הפרס מוענק לאחר תחרות הנערכת בין סטודנטים של המוסדות האקדמיים בישראל בכתיבת עבודות מחקריות בתחום הקניין הרוחני התעשייתי, והסטודנט/ית הזוכה נבחר/ת על ידי ועדה המורכבת מנציגי מוסדות אקדמיים.
רשם הפטנטים

רשם הפטנטים עומד בראש משרד הפטנטים הישראלי, ומאז הפיכת המשרד לסוכנות ביצוע, הוא גם ראש רשות הפטנטים. עד לשנת 1969, היה תפקידי רשם הפטנטים, רושם המדגמים, ורשם סימני המסחר, חלק מתפקיד 'הרשם הכללי' במשרד המשפטים, מינוי שכלל גם את רשם החברות ותפקידים נוספים. לאחר חקיקת חוק הפטנטים בשנת 1967, הופרד התפקיד ובעקבותיו מונה ב-1969 רשם פטנטים במינוי ייחודי לתפקיד. להלן רשימת הרשמים ותקופות כהונתם:
| שם | תפקיד | תחילת כהונה | סיום כהונה |
| --- | --- | --- | --- |
| יצחק קיסטר | רשם פטנטים, סימני אמצאה וסימני מסחר | 15 במאי 1948 | 1948 |
| ארנו א. בלום | רשם פטנטים מדגמים וסימני מסחר | 1948 | 12 באפריל 1954 |
| שמואל קוטב | רשם פטנטים מדגמים וסימני מסחר בפועל | 26 במרץ 1951 | 17 באפריל 1951 |
| גד קטרון | רשם פטנטים מדגמים וסימני מסחר | 12 באפריל 1954 | 1 באפריל 1959 |
| שמואל קוטב | רשם פטנטים מדגמים וסימני מסחר בפועל | 1 באפריל 1959 | 1 ביולי 1959 |
| זאב שר | רשם פטנטים מדגמים וסימני מסחר | 1 ביולי 1959 | 1969 |
| מאיר גבאי | רשם פטנטים מדגמים וסימני מסחר | 1969 | 1974 |
| יואל צור | רשם פטנטים מדגמים וסימני מסחר | 1975 | 1988 |
| מיכאל אופיר | רשם פטנטים מדגמים וסימני מסחר | 1988 | 1998 |
| משה גולדברג | רשם פטנטים מדגמים וסימני מסחר | 1998 | 2003 |
| מאיר נועם | רשם פטנטים מדגמים וסימני מסחר | 2003 | 2011 |
| אסא קלינג | רשם פטנטים מדגמים וסימני מסחר | 2011 | 2017 |
| אופיר אלון | רשם פטנטים, סימני מסחר והעיצובים | 2017 | 2023 |
| מרדכי שורק | רשם פטנטים, סימני מסחר והעיצובים | 2024 | מכהן |
על קניין רוחני

קניין רוחני הוא שם כולל לסוגי זכויות בנכסים הלא מוחשיים שהם פרי יצירתו של אדם, כגון יצירות, המצאות, עיצובים, מוניטין ועוד. ההגנה באמצעות זכויות הקניין הרוחני מתייחסת ליצירה האינטלקטואלית כשלעצמה ולא לאובייקט הפיזי (לדוגמה: לא למכונה אשר יוצרה לפי ההמצאה, אלא להמצאה כשלעצמה, שהיא פרי המאמץ החשיבתי של הממציא ואשר על פיה נבנתה אותה מכונה).
לא כל הנכסים הבלתי מוחשיים שייכים בהכרח למישהו. רוב המידע, הרעיונות והתגליות בעולם אינם שייכים לאיש והם ניתנים לניצול חופשי על ידי כל החפץ לעשות בהם שימוש. רק אותם נכסים, אשר הדין רואה אותם כראויים להגנה באמצעות זכויות הקניין הרוחני, יהיו בבעלות הבלעדית של יוצריהם, או מי שהזכויות בהם הועברו אליו, ויהיו מוגנים לתקופה מוגבלת בדרך כלל.
דיני הקניין הרוחני נועדו לתמרץ יצירה, מחקר והעשרת החברה, תוך שמירה על האיזון שבין הענקת זכויות בלעדיות ליוצרים ולממציאים, לבין אינטרסים משפטיים, חברתיים, וכלכליים שונים.
זכויות הקניין הרוחני כוללות בעיקר את הזכויות הבאות:
פטנטים – הגנה על המצאות של מוצרים ותהליכים טכנולוגיים;
סימני מסחר – הגנה על מילים, דמויות, סימנים או צלילים (ובמדינות מסוימות גם ריחות) המצביעים על מקור של טובין או של שירותים;
מדגמים – הגנה על העיצוב תעשייתי של המוצר (קווי דמות, צורה, דוגמה או קישוט);
זכויות יוצרים – הגנה על יצירות ספרותיות, דרמטיות, מוזיקליות ואומנותיות;
הגנה מסוימת מפני תחרות בלתי הוגנת;
כמו כן, קיימות זכויות נוספות, כגון זכויות מבצעים ומשדרים, זכויות מטפחים, כינויי מקור ועוד.
חלק מזכויות הקניין הרוחני, והן: פטנטים, מדגמים, סימני מסחר וכינויי מקור, טעונות רישום, אשר מתבצע בארץ על ידי רשות הפטנטים, המדגמים וסימני המסחר. בארצות אחרות, דוגמת ארצות הברית, ניתן לרשום זכויות נוספות, כגון זכויות יוצרים. כל בקשה לרישום עוברת בחינה פורמלית ומהותית, שנועדו לבדוק, האם נשוא הבקשה עומד בתנאים ספציפיים הקבועים בחקיקה ובאמנות בינלאומיות שישראל חתומה עליהן.
לבעל הקניין הרוחני ניתנת הזכות לעשות שימוש בלעדי בפרי עמלו, וכן הוא זוכה להגנה חוקית כנגד ניצול או העתקה של המצאתו או יצירתו על ידי אחרים. מאידך, כלל הציבור זוכה לחשיפה ליצירות חדשות ולמוצרים חדשניים. יתר על כן, רוב זכויות הקניין הרוחני כאמור מוגבלות בזמן, ובבוא העת המידע הופך לנחלת הכלל, וכל אדם רשאי לעשות שימוש בו כרצונו.
חוק הפטנטים

בראש הרשות יעמוד רשם הפטנטים שיתמנה על ידי שר המשפטים.
הרשם יהיה אדם הכשיר להיות שופט של בית משפט מחוזי.
במילוי תפקידיו השיפוטיים לפי חוק זה לא יהא הרשם נתון לכל מרות זולת מרות החוק. (סעיף 157 חוק הפטנטים) לצדם פועלת המחלקה המשפטית המשותפת לכל הרשות.
ראו גם

הארגון העולמי לקניין רוחני
מדגם רשום
בוחן פטנטים
כינוי מקור
תור (סדרת משגרים)

טיל תור שבראשו הגשושית פיוניר 1
תור (באנגלית: Thor) היא סדרת טילים ומשגרים אמריקאים, שפותחו מהטיל הבליסטי PGM-17 Thor. תור הוא הטיל הראשון שהפך לסדרה גדולה שידועה כיום בשם דלתא. נגזרת של טיל תור שימשה ב-2011 כשלב הראשון של משגר דלתא 2.
היסטוריה

שיגורו הראשון של טיל תור למשימת חלל היה שיגורו של רכב החדירה של ראש הקרב של טיל האטלס במשימת ניסוי. במשימה זו ובשניים שבאו אחריה השתמשו בטיל תור שעליו הוסיפו שלב שני בשם אייבל. שלוש המשימות נכשלו.
לאחר מכן לקחו את שלב האייבל ושיפרו אותו כך שנוסף לו עוד שלב ונקרא בשם אייבל 1. במשגר זה השתמשו כדי לשגר את הגשושית פיוניר 0 ב-17 באוגוסט 1958 אבל הטיל התפוצץ יחד עם הגשושית 77 שניות לאחר השיגור.
ב-7 באוגוסט 1959 משגר זה שיגר בהצלחה את הלוויין אקספלורר 6 למסלול סביב כדור הארץ. לוויין זה היה הראשון שצילם תמונות של כדור הארץ ממסלול ושלחם לכדור הארץ.
ב-13 באפריל 1961 שימש משגר תור שעליו הורכב שלב חדש בשם אייבלסטאר (Ablestar) לשיגור הלוויין טרנזיט 1B שהיה לוויין הניסוי הראשון שהראה היתכנות של שימוש בלוויינים ככלי ניווט. במשגר זה התשמשו למספר שיגורים נוספים.
מיוני 1959 עד מאי 1963 שימש משגר תור בעל שלב שני בשם אגנה לשיגור מספר לווייני ריגול אמריקניים שהיו חלק של מיזם קורונה.
שיפור רביעי של משגר תור, תור-דלתא, הפך להיות הנגזרת המצליחה ביותר של טיל התור. ממשגר זה נוצרו נגזרות נוספים הידועים כיום בשם דלתא.
לטיל התור היו נגזרות נוספות. שימוש במשגרים של הסדרה הופסק בשנת 1980.
משגרים שפותחו

| שם | שיגור ראשון | שיגור אחרון | סך השיגורים | הצלחות |
| --- | --- | --- | --- | --- |
| תור-אייבל | 1958 | 1960 | 16 | 10 |
| תור-אג'ינה | 1959 | 1963 | 69 | 31 |
| תור-אייבלסטאר | 1960 | 1965 | 19 | 12 |
| תור-דלתא | 1960 | 1962 | 12 | 11 |
| תור DSV-2‏ | 1962 | 1980 | 39 | 32 |
| תור-בורנר | 1965 | 1976 | 24 | 22 |
| תוראד-אג'ינה | 1966 | 1972 | 43 | 40 |
| תור DSV-2U‏ | 1976 | 1980 | 5 | 4 |
קפטן קור

| --- | --- |

קפטן קור, כפי שהופיע על עטיפת החוברת Flash Vol.2 #182 ממרץ 2002, אמנות מאת בריאן בולאנד.
 סוג:  אנטי-גיבור
 הוצאה לאור:  DC קומיקס
 הופעה ראשונה:  Showcase #8 (יוני 1957)
 יוצרים:  ג'ון ברום, קרמיין אינפנטינו
 גילום הדמות:  מייקל צ'אמפיון ("הברק")   ונטוורת' מילר (יקום החץ)
 מידע
 שם אמיתי:  לאונרד סנארט
 סטטוס:  פעיל
 מקצוע:  פושע
 כוחות:  ללא כוחות-על בעל אקדח קור המאפשר הקפאת אובייקטים מתחת לטמפרטורות האפס המוחלט, ידע רחב בקריוניקה, בעבר שליטה ויצירת קרח
 חבר בקבוצה:  הנבלים, לקסקורפ
 חבר לשעבר בקבוצה:  יחידת המתאבדים, ליגת הצדק, החברה הסודית של נבלי-העל, ליגת אי-צדק
 אזרחות:  ארצות הברית 
 דמויות קשורות
 משפחה:  ליסה סנארט (אחות, מתה)
 אויבים:  בארי אלן 
 
קפטן קור (באנגלית: Captain Cold) הוא דמות בדיונית של אנטי-גיבור המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת Showcase #8 מיוני 1957 ונוצרה על ידי הכותב ג'ון ברום והמאייר קרמיין אינפנטינו.
לאונרד סנארט גודל בידי אביו המתעלל ונהג לתפוס מחסה מפניו אצל סבו, שעבד בהעברת גושי קרח. כאשר סבו מת, סנארט מאס בהתעללותו של אביו ופנה לחיי פשע. הוא הצטרף לחבורת פושעים קטנה אשר תכננה שוד, ועד מהרה נתפס בידי הפלאש בארי אלן. בהמשך, הוא קרא מאמר תאורטי על כך שהשפעות האנרגיה של הציקלוטרון יכולות להשפיע על מהירותו של הפלאש. אולם, לאחר שניסה את אחת מהמצאותיו על שומר אבטחה, הוא גילה כי האקדח שיצר הקפיא את הלחות מסביבו. סנארט עוטה על עצמו אנוראק ומשקפי מגן וקורא לעצמו בשם "קפטן קור", בעל יכולת השליטה בטמפרטורות שמתחת לאפס. הוא הובס בידי הפלאש כאשר הקפיא את סנטרל סיטי כדי לגרום לאיריס וסט להינשא לו לאחר שהתאהב בה, פעל עם טריקסטר ושניהם חברו למאסטר המראות, טופ וקפטן בומרנג נגד הפלאש. סנארט התחרה בגל חום על ליבה של כתבת חדשות אך שניהם הובסו בידי הפלאש לאחר מסעות פשע. מאוחר יותר, סנארט, גל חום, מאסטר המראות, קפטן בומרנג, טופ והחלילן נעשו רשמית לקבוצת "הנבלים". הדמות השתתפה באירועי "המשבר בעולמות האינסופיים" במהלכם בארי אלן נהרג ו-וולי וסט נעשה למחליפו, הובסה בידי צייד האדם ונשלחה לשרת כחברה ביחידת המתאבדים לזמן קצר.
במהלך השנים, סנארט חזר למוטב זמנית כמה וכמה פעמים, אך תמיד חזר לחיי הפשע. אחותו ליסה היא נבלת-העל גלשן זהוב, שנהרגה בידי נבל אשר זייף את אקדח הקור של סנארט, אשר הרג אותו כאשר הקפיא אותו למוות והפיל אותו מבניין. הוא הרג נבל נוסף אשר הפליל אותו ברצח שוטרים, והיה מרוצחיו של בארט אלן. במשך השנים סנארט נעשה מזוהה עם הנבלים, והופיע ברוב הופעותיהם בקומיקס. במהלך ציר-הזמן המשוכתב של אירועי "פלאשפוינט", סנארט נעשה לגיבור ולמחליף של הפלאש, אשר אינו קיים ביקום זה, כ"אזרח קור". לאחר האתחול המחודש של יקום DC בעקבות אירועי פלאשפוינט, אקדח הקור של סנארט מוסר מההמשכיות והוא מסוגל ליצור קרח במו ידיו. במהלך אירועי "רוע נצחי", סנארט הוכרח להצטרף לחברה הסודית של נבלי-העל בידי סינדיקט הפשע של אמריקה הפולש מיקום ארץ-3, ואיבד את כוחותיו כאשר מרד. הוא חבר ללקס לות'ר, אדם השחור, ביזארו, בלאק מנטה, דת'סטרוק, קאטוומן וסינסטרו נגד סינדיקט הפשע באמצעות אקדח הקור, והם נעשו לחלק חשוב בהבסת סינדיקט הפשע. סנארט ולות'ר זכו לחנינה ממשלתית ונעשו לחברי גיבוי בליגת הצדק.
דמותו של קפטן קור מדורגת במקום ה-27 ברשימת מאה נבלי-העל הגדולים של כל הזמנים, לפי אתר IGN. את דמותו של קפטן קור גילם בסדרת הטלוויזיה "הברק" השחקן מייקל צ'אמפיון. את דמותו בסדרת הטלוויזיה "הפלאש" גילם השחקן ונטוורת' מילר, ששב לגלם את הדמות בסדרת ההמשך "אגדות המחר".
הערות שוליים

↑  Top 100 Comic Book Villains of All Time: #27 - Captain Cold
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
אדית קלארק

| --- | --- |
אין תמונה חופשית
 לידה:  10 בפברואר 1883 בולטימור, ארצות הברית 
 פטירה:  29 באוקטובר 1959 (בגיל 76) בולטימור, ארצות הברית 
 מקום מגורים:  מסצ'וסטס 
 מקום לימודים:  מכללת ואסר (1908)  אוניברסיטת ויסקונסין-מדיסון (1912)  המכון הטכנולוגי של מסצ'וסטס (1919) 
 מוסדות:  אוניברסיטת טקסס באוסטין (1947–1956)  ג'נרל אלקטריק (1919–1945)  American College for Girls (1908–1911) 
 פרסים והוקרה:  היכל התהילה הלאומי לממציאים (2015)  עמית IEEE  היכל התהילה של נשות מרילנד (2003)  פרס ההישגיות (1954) 
 
אדית קלארק (Edith Clarke‏; 29 בפברואר 1883 – 29 באוקטובר 1959) הייתה האישה הראשונה שמונתה לפרופסור להנדסת חשמל באוניברסיטת טקסס באוסטין. זכתה בפרסים רבים, הודות למחקריה פורצי הדרך בתחום המתמטיקה וההנדסה, שעסקו בניתוח ומעגלים של מערכות חשמל.
ביוגרפיה

אדית קלארק, נולדה במדינת מרילנד שבארצות הברית, למשפחה מבוססת מהמעמד הבינוני–גבוה. להוריה, שנפטרו בהיותה בת 12, היו תשעה ילדים, והיא הועברה להשגחת קרובי משפחה. בתקופה זו, נשים לא יצאו לעבוד מחוץ לביתן, ושנות ילדותה דמו לשנות הילדות של הדור שלפניה – היה מצופה ממנה להיות רעיה טובה לבעלה ואם אוהבת לילדיה. היא נשלחה ללמוד בבית ספר לבנות Briarley Hall במחוז מונטגומרי (Montgomery County) אשר במרילנד. בגיל מאוחר יותר, שברה את המוסכמה מהמצופה ממנה, ובכסף שהורישו לה הוריה השתמשה למימון לימודיה במתמטיקה ובאסטרונומיה.
בשנת 1908, סיימה את לימודיה במכללת ואסר. אדית קלארק הייתה לאורך כל שנות הקריירה שלה אישה פורצת דרך בתחום החשמל. הישגיה המצוינים מהווים השראה לנשים בתחום שעדיין נשלט על ידי גברים.
לאחר סיום לימודיה, החלה ללמד מתמטיקה ופיזיקה, תחילה בבית ספר פרטי לבנות בסן פרנסיסקו ואחר כך במכללת מרשל (Marshall College) במערב וירג'יניה. עם זאת, הואיל ושאפה להיות מהנדסת, נרשמה בשנת 1911 לתוכנית להנדסה אזרחית באוניברסיטת ויסקונסין. בשנה הראשונה ללימודיה, הצטרפה לקבוצת אחוות נשים Kappa Kappa Gamma וזכתה באליפות טניס בזוגות. בחופשת הקיץ, בסוף שנת לימודיה הראשונה, היא קיבלה משרה, כעוזרת מחשוב מתמטית (Computor Assistant) של ד"ר ג'ורג' קמבל (Dr. George Campbell (אנ')), בחברת AT&T (חברה העוסקת בתקשורת למרחקים של מכשירים אלקטרוניים ובעיקר טלפונים) בבוסטון. משרה זו הביאה לשינוי תוכניותיה והיא נשארה לעבוד בחברה שש שנים. אחת המשימות החישוביות הראשונות שהוטלה עליה ב-AT&T, הייתה לחשב את שבעה המונחים הראשונים של סדרה אינסופית, שייצגה פונקציית הסתברות. קלארק הפכה, בסופו של דבר, למנהלת קבוצת נשים בשם "מחשבים", שעשו חישובים עבור ענף ההנדסה בתקופת מלחמת העולם הראשונה.
בשנת 1918 נרשמה קלארק ל-(MIT (Massachusetts Institute of Technology (מכון טכנולוגי ואוניברסיטה, MIT נחשב כמוסד הטוב ביותר בתחום הוראות המקצועות הטכנולוגיים), כדי לסיים את לימודי התואר השני שלה. היא הייתה האישה הראשונה שקיבלה תואר שני בהנדסת חשמל ב-MIT. בשנת 1919, התקבלה למשרה במחשוב עבור חברת ג'נרל אלקטריק (GE) בניו יורק במחלקה להנדסת טורבינות שם פיקחה על נשים שחישבו את הלחץ המכני בטורבינות.
בשנת 1921 המציאה פטנט של מחשבון גרפי, העוסק בפתרון בעיות קו העברת חשמל. כמו כן, בשנה זו, לקחה שנת חופשה מג'נרל אלקטריק, כדי לכהן כפרופסור לפיזיקה במכללת קונסטנטינופול, שהוקמה עבור נשים בטורקיה. בשנת 1922 חזרה לג'נרל אלקטריק ושימשה כמהנדסת חשמל. היא עבדה בחברה עד לפרישתה בשנת 1945. בשנת 1947, לאחר פרישתה חזרה לחווה במרילנד לתקופה קצרה, וקבלה הצעה ללמד באוניברסיטת טקסס באוסטין. היא קיבלה תואר פרופסור EE (תואר באלקטרוניקה והנדסת חשמל)ׁׁ באוניברסיטה ולימדה שם עשר שנים. קלארק הייתה האישה הראשונה שלימדה שם הנדסה. היא כיהנה באוניברסיטת טקסס בדרגת פרופסור מן המניין עד פרישתה בשנת 1956. כאשר סיימה את עבודתה באוניברסיטת טקסס, היא רואיינה על ידי עיתונאי מעיתון ה״ניו יורק טיימס״ (New York Times), אשר העיר, כי לדבריה נשים מאמינות שהן יכולות לפתור גם בעיות טכניות. האישה, שהיה מצופה ממנה לארח ולנגן בפסנתר, ולהיות רעיה ואם אוהבת, הוכיחה שנשים יכולות להיות גם כח אדם טכני ולפתור בעיות טכניות.
לאורך כל הקריירה שלה, קיבלה קלארק הערכה וכבוד מגברים ונשים כאחד. היא הייתה האישה הראשונה שזכתה למעמד מקצועי בטאו בטא פיי (Tau Beta Pi) – ארגון הנדסת החשמל.
מחקריה

קלארק המציאה מחשבון גרפי, שגרם להבנת החישובים הדרושים לקביעת המאפיינים החשמליים של קווי הולכה חשמליים ארוכים בצורה ברורה ופשוטה. (קווי הולכה חשמליים הם קווים המאפשרים להעברת חשמל למרחקים ארוכים. לדוגמה: היום בונים חוות קצרות שמייצרות חשמל מהשמש במדבר, ומשתמשים בקווי הולכה ארוכים של מאות קילומטרים, כדי להעבירם לערים). וכן היא המציאה דרכים אחרות לשיפור מערכת ההפצה החשמלית. היא הייתה ידועה בפיתוח שיטות מתמטיות, שהביאו לפישוט והפחיתו את עבודת החשמל למהנדסים.
קלארק עבדה הן ב-AT&T והן בג'נרל אלקטריק. ב-AT&T סייעה לד״ר ג'ורג קמפבל (שיישם שיטות מתמטיות על בעיות של העברת חשמל למרחקים ארוכים), ולמדה על קווי הילוכים ומעגלי חשמל. בג'נרל אלקטריק המציאה את המחשבון הגרפי ודרכים אחרות לשיפור מערכת ההפצה החשמלית. לאורך הקריירה שלה, הייתה קלארק לעיתים קרובות החלוצה במאמציה, בין אם כמהנדסת החשמל הראשונה, שהועסקה בארצות הברית, או כפרופסור להנדסת חשמל במדינה.
בין השנים 1923–1945, פרסמה קלארק 18 מאמרים טכניים, כולל שני מאמרים עטורי פרסים. היא נחשבה לסמכות בתחום פונקציות היפרבוליות (מקבילות לפונקציות הטריגונומטריות הרגילות), מעגלים מקבילים, ניתוח גרפי ומערכות כוח חשמליות. בנוסף, עבדה גם על תכנון ובניית סכרים הידרואלקטריים במערב. בשנת 1943 כתבה אדית קלארק ספר לימוד רב השפעה בתחום הנדסת הכוח, ניתוח מעגלים של מערכות חשמל A-C. הספר נכתב על בסיס הערותיה להרצאות למהנדסי ג׳נרל אלקטריק.
אדית קלארק הייתה המהנדסת הראשונה שהשיגה מעמד מקצועי בטאו בטא פיי.
1948 – שימשה כעמיתה הראשונה של המכון האמריקאי למהנדסי חשמל.
1954 – פרס מפעל השגת מהנדסי נשים שהוענק לה על ידי אוולין ג'טר, ממקימי SWE (ארגון שנועד להעניק למהנדסות מקום וקול ייחודי בענף ההנדסה) וממציאה של טרנזיסטור הצתת הרכב.
הערות שוליים

1 2 3  (Edith Clarke (1883–1959), Archives of Maryland (Biographical Series)
↑  Edith Clarke (1883–1959), Archives of Maryland (Biographical Series)
↑  Edith Clarke, Pioneering Women in Computing Technology
↑  Archives of Maryland (Biographical Series), (Edith Clarke (1883–1959)
↑  (Edith Clarke (1883–1959), Archives of Maryland
(Biographical Series)
| --- | --- |
בקרת זהויות :  CiNii: DA1995706X  GND: 1293660116  ISNI: 0000 0004 9854 7919  LCCN: no2017109741  NLK: KAC2018O0393  SUDOC: 183710002  VIAF: 588150382194213500005   WorldCat (עם VIAF): 588150382194213500005
מפלגות באוגנדה

מפלגות פוליטיות באוגנדה היו אסורות עד למשאל העם שנערך ביולי 2005. המפלגות היו אסורות מכיוון שנשיא המדינה יוורי מוסווני החליט לבטל אותם בשנת 1986 במטרה לרסן את המתיחות המגזרית בעקבות המהפכה.
מפלגות פוליטיות

להלן רשימה של מפלגות הפוליטיות שמוצגת באתר הרשמי של ועדת הבחירות של אוגנדה המפלגות הללו אלו המפלגות היחידות שמתמודדות להפרלמנט ולנשיאות:
| מפלגה | יושב ראש | הערות |
| --- | --- | --- |
| הברית לשינוי לאומי | מוגישה מונטו |  |
| המפלגה הדמוקרטית | נורברט מאו |  |
| המפלגה הפרוגרסיבית העממית | ג'אברי בידנדי סאלי |  |
| המפלגה השמרנית | קן לוקיאמוסי | הממשיכה בפועל של מפלגת קבאקה יקה. |
| המצע לאחדות לאומית | רוברט סנטאמו |  |
| הפורום לשינוי דמוקרטי | פטריק אובוי אמוריאט |  |
| מפלגת הפיתוח העממית | עבד בווניקה |  |
| פורום הצדק | אסומן בסאלירווה |  |
| קונגרס העם באוגנדה | ג'ימי מישאל אקנה |  |
| תנועת ההתנגדות הלאומית | יוורי מוסווני | המפלגה של נשיא אוגנדה |
מפלגות פוליטיות > מפלגות שמעולם לא נכנסו לפרלמנט

| מפלגה | יושב ראש | הערות |
| --- | --- | --- |
| אמנה לאומית לדמוקרטיה | קארוהנגה צ'פאא |  |
| ארגון מתנדבי שירות הקונגרסים | ביזאסה זכריה סדאם |  |
| הברית הפדרלית של אוגנדה | נח אקיקולה |  |
| המפלגה הירוקה | סנטונגו מוזאפלו |  |
| המפלגה הירוקה החד צדדית | בבאלה צ'ארלס לבאנגה |  |
| המפלגה הסוציאל-דמוקרטית | הנרי לובובה |  |
| המפלגה לשלום ופיתוח | צ'ארלס אדיאקה |  |
| המפלגה הכלכלית של אוגנדה | וונטנה ג'יימס |  |
| הפורום ליושרה במנהיגות | עמנואל ר 'תומוסימה |  |
| התנועה המאוחדת של העם | שדרק אוגמבה |  |
| מפלגת האיכרים הלאומית | סגוג'ה וומלה |  |
| מפלגת העם המהפכנית | קסוואבולי ג'ושוע קלינטון |  |
| מפלגת הנשים והנוער הרפובליקנית | סטלה נמבויה |  |
| מפלגת האקטיביסטים | במפיגה סטיבן |  |
מפלגות פוליטיות שהתקיימו בעבר

התנועה הפטריוטית באוגנדה
קבאקה יקה – המפלגה הייתה קיימת עד שנת 1964 בשנה הזו התאחדה המפלגה אם מפלגת קונגרס העם באוגנדה. המפלגה השמרנית נחשבת ליורשת של המפלגה.
ראו גם

פוליטיקה של אוגנדה
הערות שוליים

↑  Uganda Electoral Commission (14 בספטמבר 2020). "List of Registered Political Parties In Uganda". Electoral Commission of Uganda. נבדק ב-14 בספטמבר 2020. {{cite web}}:  (עזרה)